Marrëveshja BE-Turqi për refugjatët
Një vit pas nënshkrimit të marrëveshjes, refugjatët jetojnë ende në kampe, në kushte të pafavorshme
Ka kaluar një vit që kur Bashkimi Europian nënshkroi një marrëveshje me Turqinë, për të mos lejuar hyrjen e refugjatëve në Greqi, në këmbim të një ndihme prej 6 miliardë dollarësh. Në pamje të parë kjo marrëveshje duket të jetë e suksesshme, ndërsa numri i njerëzve që mbërrijnë në brigjet greke ka rënë rreth 90 për qind. Por agjencitë e ndihmave thonë se këto shifra maskojnë vuajtjet e mijëra emigrantëve që kanë mbetur nëpër kampe, në pamundësi për të gjetur një vend të sigurtë ku të shkojnë: Një fabrikë e braktisur në Athinë është bërë strehë për rreth 600 njerëz, shumica e tyre nga Afganistani, Siria dhe Pakistani. Ata janë në mesin e rreth 60,000 emigrantëve që kanë ngecur në Greqi për më tepër se një vit, duke jetuar me vuajtje në kampe të ngjashme, pa patur se ku të shkojnë, ndërsa kufijtë e vendeve ballkanike për në Evropën Perëndimore mbeten të mbyllura. Grupet e ndihmave e akuzojnë Bashkimin Evropian për braktisjen e përgjegjësive që ka ndaj këtyre njerëzve. Declan Barry i grupit “Mjekët pa kufij” komentoi për Zërin e Amerikës nga Brukseli Zoti Barry thotë se kushtet e rënda të jetesës po lënë pasoja të thella tek shëndeti i imigrantëve. Por zyrtarë të Bashkimit Evropian thonë se falë shkatërrimit të grupeve kontrabandiste janë shpëtuar qindra jetë njerëzish. Komisioneri i BE-së për Emigracionin, organizoi ditët e fundit një takim me kryetarët e bashkive të 5 ishujve grekë, që janë përballur më tepër me krizën e emigrantëve. - thotë komisioneri evropian për migrimin, Dimitris Avramopoulos. Avramopoulos u bëri thirrje shteteve të BE-së ta shpejtojnë procesin e risistemimit të refugjatëve. Franca nënshkroi të mërkurën një marrëveshje për të marrë 500 refugjatë sirianë nga Libani. Ka shpresa, që kalimi i sigurtë i refugjatëve do ta lehtësojë presionin tek kufijnë evropianë. Ndërkohë, Ministri i Jashtëm i Turqisë ka paralajmëruar se marrëveshja për refugjatët rrezikohet, ndërsa BE ka vonuar hyrjen pa viza të qytetarëve turq në vendet e BE-së, që është pjesë e marrëveshjes. Brukseli kërkon që Ankaraja t’i modifikojë ligjet e saj të rrepta kundër terrorizmit.